કુંવરજી બાવળિયા ર3મી જુને રાહુલ ગાંધીના આમંત્રણને માન આપી મારતાં વિમાને દિલ્હી પહોંચીગયા હતાં.અને ખાસ્સો એકાલ કલાકની એ મુલાકાત રહી હતી. પરંતુ કોંગ્રેસ હાઇકમાન્ડને મળ્યા બાદ બાવળિયાએ મિડિયા અને અન્ય સાથીઓને એવો સંદેશ આપ્યો કે તેઓ તેમનો બળાપો વ્યકત કરવા ગયા હતાં અને રાહુલ ગાંધીને પણ તેમણે પાર્ટીમાં સિનિયરનું માન સન્માન જળાવય એવી માગણી કરી હતી. જો કે કુંવરજી બાવળિયાએ આ બેઠકનો બખુબી ઉપયોગ ભાજપ હાઇકમાન્ડ માટે બારગેઇનીંગમાં કર્યો. વાસ્તવમાં એ સમયે ભાજપ હાઇકમાન્ડ સાથે પણ બાવળિયા સંપર્કમાં હતાં અને તમામ બાબતો નિશ્ચીત થઇ ગઇ હતી. પરંતુ ભાજપના નેતાઓના મનમા કોઇ નબળો વિચાર ન આવે એ માટે રાહુલ ગાંધીની મુલકાતનો ઉપયોગ બખુબી કરાયો.